कुलदीप राठौर का हमीरपुर पहुँचने पर ज़ोरदार स्वागत – कहा कांग्रेस में आने के लिए सबके लिए दरवाज़े खुले । | NEWS PLUS
कुलदीप राठौर का हमीरपुर पहुँचने पर ज़ोरदार स्वागत – कहा कांग्रेस में आने के लिए सबके लिए दरवाज़े खुले ।
News Plus Media / January 24, 2019
हमीरपुर / रजनीश शर्मा -प्रदेश कांग्रेस के नवनियुक्त अध्यक्ष कुलदीप सिंह राठौर का आज हमीरपुर के सर्किट हाउस पहुंचने पर कांग्रेस के नेताओं और कार्यकर्ताओं ने बड़ी गर्मजोशी से स्वागत किया। इस मौके पर कार्यकर्ताओं ने फूल मालाएं पहना और जयघोष के नारे लगा कर कांग्रेस पार्टी के प्रदेश अध्यक्ष राठौर का जोरदार स्वागत करने में कोई कोर कसर नहीं छोड़ी। गौरतलब है कि प्रदेश अध्यक्ष बनने के बाद कुलदीप सिंह राठौर पूरे प्रदेश के भ्रमण पर निकले हैं और आज कार्यकर्ताओं से मिलने और उनकी नवज टटोलने के लिए वह हमीरपुर आए हैं।
इस मौके पर कुलदीप राठौर ने कहा कि जैसे ही प्रियंका गांधी ने पदाधिकारी के तौर पर अपना कार्यभार संभाला है पूरे देश की कांग्रेस पार्टी में नए रक्त का संचार हुआ है। उन्होंने कहा कि इससे पार्टी और मजबूत हुई है और पिछले काफी लंबे समय से यह मांग चली आ रही थी कि प्रियंका गांधी सक्रिय रूप से राजनीति में आए। उन्होंने कहा कि कांग्रेस में आने के लिए सबके लिए दरवाज़े खुले है ।
वहीं कुलदीप सिंह राठौर ने हमीरपुर के सांसद अनुराग ठाकुर पर भी कई ताबड़तोड़ हमले करते हुए उन्हें अपने निशाने पर रखा। उन्होंने कहा कि हमीरपुर के सांसद हाईप्रोफाइल है और वह जनता से बिल्कुल भी जुड़े नहीं है जिसका खामियाजा इस बार होने चुनावों में भुगतना पड़ेगा।
बाद में कुलदीप राठौर ने प्रेसवार्ता में पत्रकारों के सवालों के जबाव दिए । उन्होंने कहा कि राहुल गांधी को मोदी सरकार हल्के को लेती रही जिसका जबाव राजस्थान , मध्यप्रदेश और छतीसगढ़ के लोगों ने मिलकर दिया ।कुलदीप राठौर ने कहा कि प्रदेश में संगठन की मजबूती के लिए वह जिलों का दौरा कर कार्यकर्ताओं से मिल रहे हैं और लोकसभा चुनाव की तैयारी की जा रही है ।
January 24, 2019 in News Plus.
हमीरपुर में कांग्रेस एकजुट , जीतेंगे हमीरपुर सीट
← लोकसभा चुनाव के लिए निर्वाचन आयोग तैयार –
कैबिनेट मंत्री महेंद्र सिंह ठाकुर और हमीरपुर के सांसद अनुराग ठाकुर के तारीफो के पुल बांधते नजर आये जय राम ठाकुर →